তত্ত্বাবধায়ক সরকার থেকে সরে আসলে আলোচনা হবে:হানিফ
তত্ত্বাবধায়ক সরকার থেকে সরে আসলে আলোচনা হবে:হানিফ নিউজ ডেস্ক আগষ্ট ০৪, ২০১২, শনিবার, ০৮:০৭:০৫
অন্তর্বর্তী সরকারের রুপরেখা নিয়ে বিএনপির সাথে আওয়ামী লীগ আলোচনা করবে তবে বিএনপিকে তত্ত্বাবধায়ক সরকার থেকে সরে আসতে হবে। এমনটা বলেছেন আওয়ামী লীগ-এর যুগ্ম সাধারণ সম্পাদক মাহবুব উল আলম হানিফ। তিনি ড. মুহম্মদ ইউনূস সম্পর্কে বলেন নোবেল পেলেই কেউ আইনের উর্দ্ধে নন।ঢাকা রিপোর্টার্স ইউনিটিতে 'মিট দ্যা প্রেস' অনুষ্ঠানে তিনি এসব কথা বলেন। অন্তর্বর্তী সরকার নিয়ে প্রধানমন্ত্রীর প্রস্তাব সম্পর্কে সাংবাদিকদের প্রশ্নের জবাবে হানিফ বলেন, এই সরকারের রূপরেখা নিয়ে শিগগিরই বিএনপির সাথে আলোচনা শুরু হবে। তবে, এরআগে তত্ত্বাবধায়ক সরকারের দাবি থেকে বিএনপিকে সরে আসতে হবে। নোবেলজয়ী ড. মুহম্মদ ইউনূসকে নিয়ে সাংবাদিকদের প্রশ্নেরও জবাব দেন প্রধানমন্ত্রীর বিশেষ সহকারীর দায়িত্বে থাকা আওয়ামী লীগের এই নেতা। তিনি বলেন, ট্যাক্স ফাঁকি দেয়ার কথা স্বীকার করলেও ড. ইউনুসের বিরুদ্ধে আগে কোনো ব্যবস্থা নেয়নি সরকার। তবে এখন সবকিছু তদন্ত হবে বলে জানান তিনি। RAB-এর বিরুদ্ধে রাজনৈতিক নেতা-কর্মীদের গুমের ব্যাপারে প্রশ্ন করা হলে এই অভিযোগ অস্বীকার করেন মাহবুব উল আলম হানিফ। তিনি বলেন Rab কে বিলুপ্ত করা হবে না। যেসব রাজনৈতিক কর্মী নিখোঁজ আছেন তাদের খোঁজ করা হচ্ছে। লন্ডনে তারেক রহমানের বর্তমান অবস্থা নিয়েও কথা বলেন হানিফ। বিভাগ: দেশযোগ দেখা হয়েছে ৫৯৭ বার. শেয়ার করুন : মন্তব্য : পাসওয়ার্ড ভুলে গেছেন?